Pariskunnan hakeutuessa Felicitas Mehiläisen lapsettomuusklinikalle aloitetaan tilanteen kartoitus tunnin ensikäynnillä erikoislääkärin vastaanotolla. Tuolloin käydään tarkasti läpi molempien terveydellinen tausta, elintavat, lapsettomuuden kesto ja tehdään gynekologinen tutkimus sekä ultraäänitutkimus. Käynnin yhteydessä laaditaan perustutkimussuunnitelma.
Lapsettomuushoitojen perustutkimuksissa tutkitaan muun muassa naisen kuukautiskierron hormonaalinen tilanne, ultraäänitutkimuksin seurataan munarakkulan kasvu ja varmistetaan rakkulan puhkeaminen eli ovulaatio. Seuraavaan alkukiertoon sovitaan munatorvien aukiolotutkimus, jossa nesteruiskutuksen ja ultraäänen avulla tutkitaan ovatko munatorvet auki.
Lapsettomuustutkimukset miehen kohdalla aloitetaan vuorostaan yleensä siemennesteanalyysillä. Näytteen voi ottaa kotona ja tuoda klinikalle 1-2 tunnin kuluessa kylmältä suojattuna.
Vastauksen valmistuminen noin 2 viikkoa. Jos miehen siemenneste on poikkeava, tehdään tarkempi ns. androloginen tutkimus ja tarvittaessa hormoni - ja kromosomitutkimukset.
Kaikilta pariskunnilta otetaan hepatiitti B -, hepatiitti C -, HIV-näytteet, kansainvälisen käytännön mukaan.
Tulosten valmistuttua sovitaan pariskunnan kanssa tapaaminen, jossa käydään yhdessä tulokset läpi ja tarvittaessa ohjelmoidaan tarkemmat lapsettomuustutkimukset. Näin toimitaan, mikäli miehen siemennesteanalyysi antaa siihen aihetta. Yhteenvetokäynnin aikana käydään huolellisesti läpi lapsettomuushoitojen eri muodot ja tuodaan esille kyseiselle pariskunnalle tuloksellisin hoitovaihtoehto. Hoitovaihtoehtoon vaikuttavat paitsi laboratoriotulokset ja ultraäänilöydökset myös lapsettomuuden kesto, molempien terveystaustat sekä pariskunnan, etenkin naisen ikä. lisäksi huomioidaan pariskunnan oma valmius lapsettomuushoitoihin. Hoitoharkinta on aina yksilöllinen ja huolellinen.
Lisätietoa lapsettomuudesta ja lapsettomuushoidoista